Τεχνητή Λίμνη Ταμασού

Η Τεχνητή Λίμνη Ταμασού είναι τεχνητή λίμνη στην Επαρχία Λευκωσίας στην Κύπρο. Βρίσκεται στα διοικητικά όρια των κοινοτήτων Καμπιά και Πέρα. Ιστορικό και πληροφορίες Για τη δημιουργία της τεχνητής λίμνης κατασκευάστηκε χωμάτινο και λιθόρριπτο φράγμα, η κατασκευή του οποίου ολοκληρώθηκε το 2002. Τον ίδιο μήνα λειτούργησε και η τεχνητή λίμνη (ταμιευτήρας). Η Τεχνητή Λίμνη Ταμασού έχει χωρητικότητα 2,8 εκατομμύρια κυβικά μέτρα νερού. Το νερό που συγκεντρώνεται στη λίμνη προέρχεται από τον ποταμό Πεδιαίο. Η Τεχνητή Λίμνη Ταμασού κατασκευάστηκε για τον εμπλουτισμό του υπόγειου υδροφορέα της περιοχής. Επιπλέον, κατασκευάστηκε για να περιοριστεί η ραγδαία κάθοδος του ποταμού προς τη Λευκωσία. Η Τεχνητή Λίμνη Ταμασού υπερχείλισε τέσσερις φορές από την ημέρα κατασκευής της έως σήμερα: 2002 Ιανουάριος 2015 Ιανουάριος 2019 Δεκέμβριος 2019 Απρίλιος 2026 Η Τεχνητή Λίμνη Ταμασού εμπλουτίζεται με διάφορα είδη ψαριών και επιτρέπεται το ερασιτεχνικό ψάρεμα. Στην Τεχνητή Λίμνη Ταμασού υπάρχουν τα εξής είδη ψαριών: λαβράκι, κουνουπιέρης, ηλιόψαρο, κυπρίνος, κοκκινοφτέρα, χρυσόψαρο, αστακός, γατόψαρο και τιλάπια. Δείτε ακόμη Κατάλογος φραγμάτων και τεχνητών λιμνών της Κύπρου Παραπομπές Πηγές «Φράγματα της Κύπρου» (PDF). Λευκωσία: Τμήμα Αναπτύξεως Υδάτων. 2009. σελ. 11. ISBN 978-9963-38-680-2. Αρχειοθετήθηκε από το πρωτότυπο (PDF) στις 10 Μαρτίου 2019. Ανακτήθηκε στις 11 Μαρτίου 2019. «Τμήμα Αναπτύξεως Υδάτων: Κατάλογος φραγμάτων». www.moa.gov.cy. Αρχειοθετήθηκε από το πρωτότυπο στις 10 Μαρτίου 2019. Ανακτήθηκε στις 10 Μαρτίου 2019. «Υπερχείλισε ομορφιά το φράγμα Ταμασού». archive.philenews.com. Ο Φιλελεύθερος. 21 Ιανουαρίου 2015. Αρχειοθετήθηκε από το πρωτότυπο στις 20 Ιανουαρίου 2020. Ανακτήθηκε στις 20 Ιανουαρίου 2020. «Φράγμα Ταμασσού». Αρχειοθετήθηκε από το πρωτότυπο στις 21 Μαΐου 2019. Ανακτήθηκε στις 20 Ιανουαρίου 2020. «Φράγμα Ταμασσού». 24 Αυγούστου 2014. Αρχειοθετήθηκε από το πρωτότυπο στις 20 Ιανουαρίου 2020. Ανακτήθηκε στις 20 Ιανουαρίου 2020.